– У новым годзе спадзяёмся на новыя праекты, на працяг распачатага праекта, – дзеліцца сваімі думкамі Ніна Ганісеўская. – Яго фінансуюць замежныя фонды, і гэта залежыць ад іх. Мы пастаянна вядзём работу, накіраваную на сацыялізацыю членаў нашай арганізацыі, і таму праект у гэтым плане мае актуальнасць. Шукалі нешта цікавае, выязджалі… І так кожны месяц. З членаў арганізацыі сфарміраваўся сапраўдны касцяк удзельнікаў гэтых мерапрыемстваў, і гэта не менш за 15 чалавек. Пастаянна далучаліся і новыя ўдзельнікі ў залежнасці ад сваіх інтарэсаў.